Okresná prokuratúra Levice 
Šafárikova 7, 934 01 Levice 1

Sp. zn. : 2 Pv 873/09/4402	Levice, 13.12.2012
EEČ : 2-31-148-2012

U Z N E S E N I E

Trestná vec:	obvinený XXXXX 
Trestný čin:	

Rozhodol: 	prokurátor Okresnej prokuratúry Levice
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
pre trestný čin podielnictva  podľa § 251 odsek 1 písmeno a/ Trestného zákona č. 140/1961 Zb., ktorého sa mal dopustiť tým, že

obvinený ml. XXXXX a mal. M. B. v priebehu mesiaca marec 2001 sa v Leviciach na parkovisku za hotelom Atóm vlámali do motorového vozidla Škoda 105 L  EČ: XXXXX tak, že XXXXX na vozidle rozbil sklenenú výplň  na predných dverách vozidla a z vozidla odcudzil okrem iného autorádio Panasonic CO-RD 910 LEN v.o. 500494 v hodnote 4.000,- Sk, následne išli za ml. XXXXX, od ktorého chceli za uvedené autorádio sumu 800,- Sk, čo on odmietol s tým, že toto je odcudzené a dá im 200,- Sk, čo oni prijali, krádežou a poškodením veci bola poškodenému XXXXX spôsobená škoda vo výške 10.372,-Sk,
lebo je trestné stíhanie neprípustné podľa § 9 odsek 1 písmeno d
Odôvodnenie:
Vyšetrovateľ Okresného riaditeľstva PZ XXXXX, odboru kriminálnej polície XXXXX uznesením sp. zn. OUV-961/10-LV-2001 v zmysle § 163 odsek 1 vzniesol obvinenie ml. XXXXX a spol. pre trestný čin krádeže podľa § 247 Trestného zákona a iné.

Predmetným uznesením bolo vznesené obvinenie aj ml. XXXXX pre trestný čin podielnictva podľa § 251 odsek 1 písmeno d/ Trestného zákona č. 140/1961 Zb. na skutkovom základe uvedenom vo výrokovej časti tohto uznesenia.

Obvinený ml. XXXXX sa k spáchaniu skutku priznal, pričom toto je taktiež preukázané výsluchom obvineného XXXXX ako i výsluchom poškodeného XXXXX, taktiež odborným posudkom k ohodnoteniu vecí.

Z takto vykonaného dokazovania vyplýva, že skutok sa stal a ide o trestný čin.

V priebehu vykonania úkonov trestného konania bolo zistené, že obvinený XXXXX zomrel, čo bolo následne potvrdené aj zo správy Matričného  úradu obce Klasov a priložené oznámenie o úmrtí XXXXX dňa 28.04.2012.

Podľa § 215 odsek 1 písmeno d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

Podľa § 9 odsek 1 písmeno d/ Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

Vykonaným dokazovaním bolo jednoznačne preukázané, že obvinený sa dopustil skutku tak, ako je to uvedené vo výrokovej časti uznesenia, čím naplnil zákonné znaky skutkových podstát oboch uvedených prečinov ako trestne zodpovedný subjekt, a zároveň bolo preukázané, že obvinený zomrel. 

Z toho dôvodu bolo potrebné zastaviť trestné stíhanie v zmysle § 215 odsek 1 písmeno d/ Trestného poriadku s poukazom na § 9 odsek 1 písmeno d/ Trestného poriadku.

Vychádzajúc zo všetkých uvedených skutočností bolo potrebné rozhodnúť tak, ako je to uvedené vo výrokovej časti uznesenia, pretože obvinený XXXXX zomrel.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Robert Kling
prokurátor